OpenLLM-France/wikimedia huggingface dataset:
# Casey Donovan

Casey Donovan (nascut com a John Calvin Culver; East Bloomfield, 2 de novembre de 1943 – Inverness, Florida, 10 d'agost de 1987) va ser un actor pornogràfic estatunidenc dels anys 1970 i 1980, que apareix principalment en pel·lícules i vídeos per a adults destinats al públic gai. Després d'una breu carrera com a mestre i una temporada com a model ben pagat, Donovan va aparèixer en la pel·lícula que fonamentaria el seu estatus d'icona gai, Boys in the Sand (1971). Els intents d'aprofitar la seva fama per arribar a obres de masses va fracassar, però Donovan va seguir sent una estrella cotitzada en la indústria per a adults durant els següents quinze anys.

## Referències

* ↑ Grief, p. 188
* ↑ Rutledge (1992), p. 281

## Bibliografia

* Edmonson, Roger. Alyson Books. Boy in the sand: Casey Donovan, all-American sex star, 1998. ISBN 978-1-55583-457-9.
* Grief, Martin (1982). The Gay Book of Days. New York, Carol Publishing Group. ISBN 0-8184-0384-5.
* Rutledge, Leigh (1992). The Gay Decades. New York, Penguin Books Ltd. ISBN 0-452-26810-9.
* Rutledge, Leigh (1989). The Gay Fireside Companion. New York, Alyson Publications. ISBN 1-55583-164-8.

## Enllaços externs

* Casey Donovan at the Internet Adult Film Database
* Casey Donovan at the Adult Film Database
* ManNet Review: "The Wakefield Poole Collection: 1971-1986" Arxivat 2005-12-20 a Wayback Machine.
# Usermontu

Usermontu (wsr mnt w, "Menthu és poderós") va ser un alt funcionari egipci durant la dinastia XVIII. Va ser djati des del regnat de Tutankamon fins probablement el regnat d'Horemheb.
Usermontu en jeroglífic :
Usermontu està representat a la tomba del sacerdot Khonsu (TT31). A la sala Usermontu i el seu germà Hui, que va ser un profeta de Menthu, s'hi mostren fent una ofrena a la barca d'aquest déu. Es diu que Usermontu va néixer de Maia. Una estàtua d'una col·lecció privada dona el nom del seu pare, Nebmehit. A la tomba s'hi esmenta un segon individu amb el nom de Usermontu, que seria en aquest cas el fill de Khonsu. Aquest Usermontu més jove és un Summe Sacerdot de Sobec.
El djati Usermontu també està representat a la tomba del Summe Sacerdot de Sobec, Hatiai (TT324). Usermontu hi apareix assegut en un banquet amb el djati Nebamun(?).
A Armant s'hi va trobar una estela d'Usermontu. El text inclou un himne a Menthu.

## Referències

* ↑ Kitchen, 2001, p. 290.
* ↑ Malek, Moss i Porter, 1964, p. 47-49.
* ↑ VVAA, 1979, p. 36 pl. iii fig. 3.
* ↑ Malek, Moss i Porter, 1964, p. 395.
* ↑ Werner, 1986, p. 107-123.

## Vegeu també

* Llista de djatis de l'antic Egipte.

## Bibliografia

* Kitchen, Kenneth Anderson. Ramesside Inscriptions: Merenptah & the late Nineteenth Dynasty (en anglès). vol. III. Wiley-Blackwell, 2001. ISBN 0631184287.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 1ːThe Theban Necropolis, Part 2. Royal Tombs and Smaller Cemeteries. Griffith Institute, 1964. ISBN 978-0900416101.
* VVAA. Glimpses of Ancient Egypt: Studies in Honour of H. W. Fairman (Egyptology S.) (en anglès). Aris & Phillips Ltd, 1979. ISBN 978-0856681479.
* Werner, Edward K. «Montu and the "Falcon Ships" of the Eighteenth Dynasty». Journal of the American Research Center in Egypt, 23, 1986, pàg. 107-123. DOI: https://doi.org/10.2307/40001093.
# Gosplan

El Gosplan (rus: Госплан) era el comitè per a la planificació econòmica a la Unió Soviètica. La paraula Gosplan és una abreviatura de Gosudarstvennyi Komitet po Planirovaniyu (rus: Государственный комитет по планированию), Comitè Estatal de Planificació. Una de les seves principals tasques era l'elaboració dels plans quinquennals.
L'organització va ser creada el 22 de febrer de 1921 per un decret del Consell de Comissaris del Poble de la RSFS de Rússia sota la denominació de Comissió Estatal de Planificació de la RSFSR'. El prototip del seu treball va ser el Pla GOELRO. Amb la creació de la Unió de Repúbliques Socialistes Soviètiques, el 21 d'agost de 1923 va ser establerta la Comissió Estatal de Planificació de l'URSS en el Consell de Treball i Defensa. L'abreviatura Gosplan ha estat en ús des d'aquest any.
Inicialment el Gosplan tenia un paper consultiu. La seva tasca era coordinar els plans de les Repúbliques de la Unió Soviètica i la creació d'un pla comú de la Unió. Des 1925 el Gosplan va començar a crear plans econòmics comuns, coneguts sota el nom de números de control.
El seu treball estava coordinat amb el Directori Estadístic Central de l'URSS, el Ministeri de Finances i el Consell d'Economia Estatal de la Unió, i més tard amb el Gosbank i el Gossnab.
Amb la introducció dels plans quinquennals en 1928 el Gosplan va esdevenir el responsable principal per a la seva creació i supervisió d'acord amb els objectius marcats pel Partit Comunista de la Unió Soviètica. En 1930 el Directori Estadístic va ser fusionat al Gosplan, i el 3 de febrer de 1931 el Gosplan va ser subordinat al Consell de Comissaris del Poble.
Al maig de 1955 el Gosplan va ser dividit en dues comissions: una de perspectives de planificació i una altra de planificació corrent. El treball d'aquesta última estava basat en plans quinquennals dissenyats pel Gosplan, que planificava per a 10-15 anys.
La seu del Gosplan estava al mateix edifici que ara acull el Consell Federal de la Duma Estatal de Rússia, a Moscou.
# Krásna Ves

Krásna Ves és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1208.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «KRÁSNA VES». Arxivat de l'original el 2021-12-21. [Consulta: 21 desembre 2021].
# Muftiuga

Muftiuga (en rus: Муфтюга) és un poble de la República de Komi, a Rússia, segons el cens del 2010 tenia 99 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Fundulopanchax moensis

Fundulopanchax moensis és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a Àfrica: Camerun.

## Referències

* ↑ AQUATAB.NET
* 1 2 «Fundulopanchax moensis» (en anglès). Fishbase.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Radda, A. C. 1970. Vorläufige Beschreibung zweier neuer Unterarten einer neuen Art, der Gattung Aphyosemion Myers, aus Westkamerun. Aquaria v. 4: 58-61.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Lúgokhútor

Lúgokhútor (en rus: Лу́гоху́тор) és un poble del krai de Primórie, a l'Extrem Orient de Rússia, que en el cens del 2010 tenia 64 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Gosoku-ryū

Gosoku-ryū (剛速流) és un estil de karate fundat per Soke Kubota. Gosoku vol dir força i rapidesa, el que suggereix una combinació de tècniques, tant des de l'estil shotokan ràpida i dinàmica, així com de la força centrada en l'estil goju-ryu.

## Cinturons

| 10th Kyu | Blanc |
| 9th Kyu | Groc |
| 8th Kyu | Taronja |
| 7th Kyu | Blau |
| 6th Kyu | Lila |
| 5th Kyu | Verd |
| 4th Kyu | Verd |
| 3rd Kyu | Marró |
| 2nd Kyu | Marró |
| 1st Kyu | Marró |
Després dels nivells dels kyu venen els dans.
| 1st Dan | Negre de 1r Dan |
| 2nd Dan | Negre de 2n Dan |
| 3rd Dan | Negre de 3è Dan |
| 4th Dan | Negre de 4tr Dan |
| 5th Dan | Negre de 5è Dan |
| 6th Dan | Negre de 6è Dan |
| 7th Dan | Negre de 7è Dan |
| 8th Dan | Negre de 8è Dan |
| 9th Dan | Negre de 9è Dan |
| 10th Dan | Negre de 10è Dan |
| 10th Dan | Ju-dan |

## Enllaços externs

* Ikakarate(anglès)
# Kungfu Xaolin

El kungfu Xaolin (xinès: 少林功夫; pinyin: Shàolín gōng fu), també anomenat wushu Xaolin (少林武術; Shàolín wǔshù) o Xaolin quan (少林拳; Shàolín quán), és un dels estils de wushu o kungfu més antics i coneguts. Combina budisme zen i arts marcials, i té el seu origen i va ser desenvolupat al monestir Shaolin de la província de Henan -Xina- al llarg de 1500 anys.
Alguns refranys populars del folklore xinès relacionat amb aquesta pràctica diuen: "Totes les arts marcials sota el cel venen de Xaolin" i "El kungfu Xaolin és el millor sota cel," indicant la influència del kungfu Xaolin entre les arts marcials.

## Referències

* ↑ Encyclopédie des arts martiaux d'Extrême-Orient, Roland Habersetzer, Ed. Amphora, 2004

## Enllaços externs

* Shaolin Wahnam Institute
* Shaolin kung fu
# Mèropis

Mèropis (en grec antic Μεροπίς) va ser, segons la mitologia grega, una filla d'Eumel, un fill de Mèrops.
Eumel va tenir un fills petulants i superbs, Mèropis, Bissa i Agró, i vivien a l'illa de Cos, l'illa meròpida, on Mèrops havia estat rei. La terra (Gea) els donava collites extraordinàries, perquè era l'única divinitat que honoraven, i la treballaven molt. No tractaven amb la gent de l'illa, no baixaven a la ciutat ni assistien a festes o celebracions dels déus. Si algú convidava les noies a una festa d'Atena, el germà deia, tot refusant la invitació, que no sentia afecte per la deessa d'ulls clars, ja que les noies els tenien negres, i a més odiava l'òliba. Si les convidaven a fer sacrificis a Àrtemis, el germà opinava que no estava bé honorar una deessa que rondava de nit. Si el convidaven a ell a oferir libacions a Hermes, deia que no en volia saber res d'un déu lladre. Van incórrer en tantes impietats que Hermes, Atena i Àrtemis, enfurismats, van fer cap a casa seva. Atena i Àrtemis es presentaren com a dos noies joves, i Hermes vestit de pastor. Hermes va saludar a Eumel i Agró i els convidà a un banquet, que se celebrava per oferir sacrificis a Hermes, en companyia d'altres pastors. Els va dir també que permetessin que Mèropis i Bissa poguessin anar amb les noies de la seva edat al bosc sagrat d'Atena i Àrtemis. Mèropis, en sentir el nom d'Atena, va esclatar en injuries contra ella. La deessa la transformà en òliba. Bissa va ser transformada en l'ocell de Leucòtea, és a dir, el duc. Agró va voler fugir, però va ser convertit en corriol. Eumel va insultar Hermes per haver transformat el seu fill, i el déu el transformà en xot, que és un ocell de mal averany.

## Referències

* ↑ L'òliba era l'ocell consagrat a Atena.
* ↑ Àrtemis s'associava amb Hècate, una divinitat de la foscor que rondava de nit pels camins
* ↑ Hermes era el patró dels lladres, com il·lustra el robatori per part d'ell dels ramats d'Apol·lo
* ↑ Antoní Liberal. Recull de metamorfosis. Barcelona: Fundació Bernat Metge, 2012, p. 156-158. ISBN 9788498592061.
# Faluga

«Faluga» té aquests significats:
* Botànica:
** Matafaluga o batafaluga, anís
** Matafaluga borda, alcaravia
* Altres:
** Faluga (embarcació), tipus d'embarcació de vela llatina
** Faluga (mitologia), personatge de la mitologia catalana
** Faluga Racing, empresa catalana dedicada al kàrting
** Cau Faluga, casa modernista de Manlleu
# Fundulopanchax rubrolabialis

Fundulopanchax rubrolabialis és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Àfrica: Camerun.

## Referències

* ↑ AQUATAB.NET
* 1 2 «Fundulopanchax rubrolabialis» (en anglès). Fishbase.

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Radda, A. C. 1973. Vorläufige Beschreibung von Aphyosemion marmoratum nov. spec. und Aphyosemion rubrolabiale nov. spec. aus Westkamerun. Aquaria v. 20: 184-188.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Castell d'Alba

El castell d'Alba de Somiedo és una fortalesa situada als voltants de Pola de Somiedo, en el concejo de Somiedo, a Astúries.
Aquest castell medieval, que es creu que pertany al segle xiii, se situa a la Serra de Perlunes i actualment està en ruïnes. Només es conserven restes de la muralla, la torrassa i el fossat.
El seu primer esment documental data de 1272. A mitjan segle xv, Martín de Quirós reedificà la fortalesa, que va passar, per compra, a les mans de Diego Fernández de Quiñones, primer comtat de Luna, que el 1480 la va prendre per la força de les armes, en el context de les lluites d'aquest noble amb el concejo de Somiedo i el seu primer Diego de Quiñones y Tovar, que provocarien la intervenció dels Reis Catòlics, que van eliminar tots els seus privilegis el 1496, per incorporar el concejo al domini reial.

## Enllaços externs

* Castillo de Alba de Quirós Arxivat 2013-02-12 a Wayback Machine. (castellà)
# Turpial de Scott

El turpial de Scott (Icterus parisorum) és un ocell de la família dels ictèrids (Icteridae).

## Hàbitat i distribució

Habita el bos sec, matollar àrid, deserts amb matolls de iuca i boscos de xiprers de les terres baixes del sud dels Estats Units i el nord de Mèxic, des del sud de Califòrnia, sud de Nevada, sud de Utah, oest de Colorado, sud-oest de Wyoming, nord-oest i centre de Nou Mèxic i oest de Texas, cap al sud, fins Baixa Califòrnia, sud-est de Sonora, Durango, sud-est de Coahuila, Michoacán i nord-oest d'Oaxaca.

## Referències

* ↑ «Turpial de Scott». Cercaterm. TERMCAT, Centre de Terminologia. Rev. 20/01/2023(català)
# Giuseppe La Puma

Giuseppe La Puma (Palerm, 1870 - Chicago, 1940) fou un baríton italià.
Va estudiar a Palerm amb Antonio Cantelli. Encara molt jove va començar la seva carrera cantant el 1895 a la seva ciutat natal, per després convertir-se en conegut i apreciat, primer a Sicília i després per tot Itàlia. El 1911 fou el creador del paper de Cornelius a l'òpera Isabeau de Mascagni.

## Referències

* ↑ Kutsch, Karl-Josef. Großes Sängerlexikon, Volum 4, p. 2613. ISBN 9783598440885.
* ↑ Musica E Musicisti, Volum 58,Edicions 7-12. Ricordi, 1903, p. 621.
# Kate Mosse

Kate Mosse (Londres, 20 d'octubre de 1961) és una escriptora i presentadora de televisió anglesa. És coneguda principalment per la seva novel·la de 2005 El laberint, traduïda a més de 37 idiomes, i que li va valer el Premi British Book de 2006. Les seves novel·les bestsellers han venut milions de còpies en més de 40 països.
En 1996 va fundar amb altres persones el Premi Orange, del que també és Directora d'Honor. L'any 2000 va ser nomenada European Woman of Achievement (Dona europea d'èxit) per la seva contribució a les arts.

## Bibliografia
### Novel·les de ficció

* Eskimo Kissing (1996)
* Crucifix Lane (1998)
* Laberint (Trilogia del Llenguadoc lliuro 1 (Labyrinth, Book I Llenguadoc Trilogy, 2005)
* Sepulcre (Trilogia del Llenguadoc lliuro 2 (Sepulchre, Book II Llenguadoc Trilogy, 2007)
* Els fantasmes de l'hivern, (The Winter Ghosts, 2009)
* Citadel (Book III Llenguadoc Trilogy, 2012)
* The Mistletoe Bride & Other Haunting Tales (short stories, 2013)
* The Taxidermist's Daughter (2014)

### Novel·les no ficció

* Becoming a Mother (1993)
* The House: Behind the Scenes at the Royal Opera House, Covent Garden (1995)
* Chichester Festival Theatre at Fifty (2012)

## Referències

* ↑ Kate Mosse British Council. Consultado el 18 de septiembre de 2011.
* ↑ Bestselling author, Kate Mosse, talks about her new book, Sepulchre, and her fascination with tarot cards, The Times, 7 de junio de 2008. Consultado el 18 de septiembre de 2011.
# Mètode d'actualització

En la programació informàtica, un mètode d'actualització és un mètode usat per mantenir l'estat d'una classe.
El mètode d'actualització, de vegades anomenat setter, és usat majoritàriament en programació orientada a objectes, per mantenir el principi d'encapsulació. D'acord amb aquest principi, les variables que conformen una classe són fetes privades per ocultar-les i protegir-les d'altres codis, i només poden ser modificades per un mètode públic (el mètode d'actualització), que pren el nou valor desitjat com un paràmetre, opcionalment el valida i modifica la variable privada.
Sovint un setter ve aparellat amb un getter (també conegut com a "mètode d'accés"), que simplment retorna el valor de la variable per l'estat d'aquell moment.
El mètodes d'actualització poden ser usats en entorns no orientats a objectes. En tal cas, es passa una referència a la variable a modificar, contenint el nou valor. En aquest escenari, la dada no està protegida als canvis que se salten el mètode d'actualització, el rol de la qual es limita a validar l'entrada. És tasca del desenvolupador assegurar que la variable no és modificada directament.

## Exemple

En Ruby, es pot definir un mètode d'accés i un mètode d'obtenció d'una variable de la següent manera:
Tot i això, existeixen dreceres per definir aquestes funcions per defecte directament.
* Si es vol una variable que només es pot llegir, s'utilitza attr_reader.
* Si es vol una variable que només es pot reescriure, s'utilitza attr_writer.
* Si es vol una variable que es pot llegir i reescriure, s'utilitza attr_accessor.
Per tant, una manera més curta de definir el codi anterior és:
# Falta

«Falta» té aquests significats:
* Falta o defecte
* Falta (psicoanàlisi)
* Jaroslav Falta
# Casa-Palau dels Miró

La Casa-Palau dels Miró és una residència palatina de la família Miró, al carrer del Carme 5, al centre de la localitat del Forcall, que està catalogada com Bé Immoble de Rellevància Local, segons consta a la Direcció General de Patrimoni Artístic de la Generalitat Valenciana. Té com a codi identificador el 12.01.006-021. Es tracta d'un edifici residencial datat al segle xvi. Es tracta de la casa familiar dels Miró, situada a un dels carrers de la població del Forcall, més allunyades del centre poblacional, on es troba els edificis més destacables com el Palau de les Escaletes, Antiga Casa Palau d'En Fort o Palau dels Osset, que al final es va conèixer com a palau Osset-Miró, en unir-se els patrimonis de les dues famílies per matrimonis diversos.

## Escut heràldic

L'escut heràldic del Palau dels Osset-Miró és al Forcall, comarca dels Ports, és un escut nobiliari situat a una de les façanes de la que va ser Palau dels Osset, que actualment es coneix com a casa Palau dels Osset-Miró, que està catalogat, per declaració genèrica com Bé d'Interès Cultural, encara que no presenta anotació ministerial. La identificació del monument es fa a través del codi 12.01.061-016. L'escut està datat, com la resta de l'edifici al segle xvi, situant-se aquest al carrer dels Dolors, un dels carrers a les que dona la Casa-Palau que és una illa completa.

## Referències

* 1 2 3 4 5 http://www.cult.gva.es/dgpa/brl/Detalles_brl.asp?IdInmueble=6062
* 1 2 http://www.palaudelsosset.com/entorno-2/monumentos/ Arxivat 2014-07-14 a Wayback Machine.
# Macrobi (desambiguació)

«Macrobi» té aquests significats:
* Biografies:
** Macrobi, escriptor i gramàtic grec
** Macrobi (prevere), prevere catòlic
* Altres
** Macrobis, poble africà esmentat per Heròdot
# Turpial de Veneçuela

El turpial de Veneçuela (Icterus icterus) és una espècie d'ocell de la família dels ictèrids (Icteridae) que habita boscos propers a rius al nord i nord-est de Colòmbia, oest i nord de Veneçuela i Trinitat.

## Referències

* ↑ «Turpial de Veneçuela». Cercaterm. TERMCAT, Centre de Terminologia. Rev. 20/01/2023(català)
# Grifó belga

El grifó belga és una raça de gos creada a la darreria del segle xix amb encreuaments d'Affenpinscher, Terrier de Yorkshire, Schnauzer miniatura i Carlino. La raça es va estabilitzar a la fi del segle xix. Ja en la dècada de 1890 era molt popular a Brussel·les.
El grifó belga és un gos petit amb forma de cos quadrat. Com els seus cosins, el Grifó de Brussel·les i el Petit Brabançó, és robust i d'aspecte elegant. És un descendent del gos popular «smoesje», que era un gos de guardia criat per caçar els rossegadors de les granges.

## Descripció

Segons l'estàndard la varietat de mida petita no ha de superar els 3 kg; la gran no ha de passar dels 5 kg. Es tracta per tant d'un gos minúscul, de cap rodó i front convex. La seva tòfona és ampla i negra, el musell és curt amb barba i bigotis abundants com a truges. El maxil·lar inferior és prominent i ample, avança més que el superior sent, per tant, les dents inferiors més sortints que les superiors. Els ulls són grans, rodons i foscos. Les orelles dretes, tallades en punta. Té un coll fort i un tòrax profund. La cua està amputada a dos terços, portada alta. El seu pèl és dur, abundant i desordenat. El color pot ser negre, negre i foc, o negre i vermell barrejats.
A causa de la forma rodona del crani dels cadells, les femelles tenen dificultats durant el part; per això freqüentment és necessari recórrer a la cesària. És un gos de tipus braquicèfal (de cap curt) que és sensible al síndrome obstructiu respiratori de les races braquicèfales.

## Caràcter i utilització

Malgrat tenir un aspecte agre, és un gos més aviat dolç, afectuós, obedient, adiestrable i molt viu. Com és un gos de pati i d'estable és un gran caçador de ratolins, desitja encara la llibertat del bosc i del prat, però se'l considera un agradable gos de companyia. No té molta simpatia pels nens.

## Referències

* ↑ Vanbutsele, 2011.
* ↑ «Le Griffon Belge : caractère, origine, conseils d'élevage, santé» (en francès). Le Monde – jardinage. [Consulta: 1r maig 2022].
* ↑ «Griffon bruxellois» (en francès). Centrale canine. [Consulta: 1r maig 2022].
* ↑ «Le syndrome brachycéphale et le BREATH» (en francès). [Consulta: 1r maig 2022].

## Bibliografia

* Cani : conoscere, riconoscere e allevare tutte le razze canine più note del mondo. Novara: Istituto geografico De Agostini, 2003. ISBN 88-418-0997-3.
* Vanbutsele, Jean-Marie. Histoire du Griffon Bruxellois, Griffon Belge & Petit Brabançon (en francès), 2011. ISBN 978-235-2094-79-1.
* Fogle, Bruce. The encyclopedia of the dog (en anglès). Londres: Dorling Kindersley, 1995. ISBN 0-7894-0149-5.
# Kírovo (Saràtov)

* Per a altres significats, vegeu «Kírovo».
Kírovo (en rus: Кирово) és un poble de l'óblast de Saràtov, a Rússia, segons el cens del 2019 tenia 540 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.